ועדת הכנסת, כנסת 20, פרוטוקול מספר 383, 2018-08-08 11:55

מכלוף מיקי זוהר: שלום.

מכלוף מיקי זוהר: אני מתכבד לפתוח את ועדת הכנסת בעניין אישור לישיבת כנסת מיוחדת לציון 23 שנה להרצחו של ראש ממשלת ישראל לשעבר יצחק רבין, זיכרונו לברכה.

מכלוף מיקי זוהר: בהתאם להוראת חוק יום הזיכרון ליצחק רבין, התשנ"ז–1997, יצוין בכל מוסדות המדינה יום הרצחו של ראש הממשלה ושר הביטחון יצחק רבין ביום ראשון, י"ב בחשון התשע"ט, 21 באוקטובר 2018.

מכלוף מיקי זוהר: לאחר האזכרה בהר הרצל באותו היום, תקיים הכנסת בשעה 17:00 ישיבה מיוחדת לציון 23 שנה להרצחו.

מכלוף מיקי זוהר: בהתאם לסעיף 19(א)(1) לתקנון הכנסת מבקשת איפה ועדת הכנסת לאשר את הבקשה.

מכלוף מיקי זוהר: היה חשוב לי שיהיה בדיון גם נציג מהשמאל וגם נציג מהימין.

מכלוף מיקי זוהר: זה דיון שהוא בקונצנזוס.

מכלוף מיקי זוהר: זה דיון שכולו מדבר על מקרה קשה מאוד בחברה הישראלית, בדמוקרטיה הישראלית, שאירע באמת לפני 23 שנים.

מכלוף מיקי זוהר: אירוע שאנחנו צריכים לדאוג שחלילה לא יישנה בעתיד שוב ולכן אנחנו צריכים לתת לאיש הזה יצחק רבין שעשה דברים מדהימים למען מדינת ישראל באין ספור תפקידים שהוא מילא.

מכלוף מיקי זוהר: הקריב את חייו, תרתי משמע, גם בחייו וגם במותו למען מדינת ישראל.

מכלוף מיקי זוהר: צריכים לתת את המעמד, את היום הזה, את האירוע הזה, לתת לו את הנופך הראוי ולכן אנחנו גם רוצים לממש את זה וחושב לי שתהיה פה הצבעה משני צידי המתרס הפוליטי ועל כן אני חושב שזה חשוב שהגעת ואני מודה לך, מרכז האופוזיציה, חבר הכנסת יואל חסון, שהגעת לדיון החשוב הזה.

מכלוף מיקי זוהר: אתה רוצה לומר משהו לפני ההצבעה?

יואל חסון: אני מסכים עם מה שאמרת.

מכלוף מיקי זוהר: מצוין.

מכלוף מיקי זוהר: זה קורה לעיתים נדירות וטוב שכך.

מכלוף מיקי זוהר: מי בעד?

מכלוף מיקי זוהר: מי נגד?

מכלוף מיקי זוהר: מי נמנע?

מכלוף מיקי זוהר: בעד ההצעה – פה אחד

מכלוף מיקי זוהר: תודה.

מכלוף מיקי זוהר: ההחלטה התקבלה.

מכלוף מיקי זוהר: הישיבה נעולה.